

**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI**  **OPĆINSKO VIJEĆE** |

Na temelju članka 30. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20,5/20- pročišćeni tekst, 8/20, 2/21 i 3/21-pročišćeni tekst), članka 2. stavka 2. Odluke o suglasnosti na provedbu ulaganja na području Općine Vladislavci u 2024. godini („Službeni glasnik“ Općine Vladislavci br. 12/23) i članka 22. Pravilnika o provedbi postupaka jednostavne nabave („Službeni glasnik“ Općine Vladislavci br. 10/23) u postupku nabave usluge, usluga dezinsekcije komaraca, broj N-9/24, procijenjene vrijednosti nabave u iznosu od 19.490,00 EUR bez PDV-a, Općinsko vijeće Općine Vladislavci na svojoj 41. sjednici, održanoj dana 19. srpnja 2024. godine, donosi

**ODLUKU O ODABIRU**

**u postupku jednostavne nabave br. N-9/24**

**I.**

Kao najpovoljnija ponuda u postupku nabave usluge, usluga dezinsekcije komaraca, broj N-9/24, odabrana je ponuda ponuditelja: **Pestrid d.o.o., Ulica Šandora Petefija 109, Bilje, OIB. 16818401381 sa cijenom ponude od 19.488,00** **EUR (bez troškova PDV-a), odnosno ukupnom cijenom ponude od 24.360,00 EUR (sa troškovima PDV-a),**

Razlog odabira: najniža cijena.

Broj zaprimljenih ponuda i nazivi ponuditelja:

1. Asanator d.o.o. Višnjevac, Kralja Tomislava 109, Višnjevac

2. Eco Energy d.o.o. Eugena Kumičića 10, Slavonski Brod;

3. Pestrid d.o.o. Bilje, Šandora Peterija 109 Bilje

**II.**

Ovlašćuje se općinski načelnik za sklapanje ugovora s odabranim ponuditeljem, za izvršenje isplate sukladno potpisanom ugovoru o jednostavnoj nabavi kao i za poduzimanje svih ostalih radnji vezano uz izvršenje ugovora.

**III.**

Odluka o odabiru zajedno s preslikom Zapisnika o otvaranju, pregledu i ocjeni ponuda dostavlja se bez odgode svim ponuditeljima na dokaziv način.

**IV.**

Ova Odluka stupa na snagu danom donošenja, i objavit će se u „Službenom glasniku“ Općine Vladislavci.

KLASA: 406-03/24-01/09

URBROJ: 2158-41-01-24-8

Vladislavci, 19. srpnja 2024.

**Predsjednik**

**Općinskog vijeća**

Krunoslav Morović